10. Tanulmány
  Szombat  
1Móz. 3,1-6.

1. A kígyó pedig ravaszabb vala minden mezei vadnál, melyet az Úr Isten teremtett vala, és monda az asszonynak: Csakugyan azt mondta az Isten, hogy a kertnek egy fájáról se egyetek? 

2. És monda az asszony a kígyónak: A kert fáinak gyümölcséből ehetünk; 

3. De annak a fának gyümölcséből, mely a kertnek közepette van, azt mondá Isten: abból ne egyetek, azt meg se illessétek, hogy meg ne haljatok. 

4. És monda a kígyó az asszonynak: Bizony nem haltok meg; 

5. Hanem tudja az Isten, hogy a mely napon ejéndetek abból, megnyilatkoznak a ti szemeitek, és olyanok lésztek mint az Isten: jónak és gonosznak tudói. 

6. És látá az asszony, hogy jó az a fa eledelre s hogy kedves a szemnek, és kivánatos az a fa a bölcseségért: szakaszta azért annak gyümölcséből, és evék, és ada vele levő férjének is, és az is evék.

2Kor. 11,14.

14. Nem is csoda; hisz maga a Sátán is átváltoztatja magát világosság angyalává.

Vasárnap  
Péld. 25,2-3.
2. Az Istennek tisztességére van a dolgot eltitkolni; a királyoknak pedig tisztességére van a dolgot kikutatni. 

3. Az ég magasságra, a föld mélységre, és a királyoknak szíve kikutathatatlan.
Ésa. 45,14-15.
14. Így szól az Úr: Égyiptom gyűjtött kincse és Kús nyeresége és a nagy termetű Szabeusok hozzád mennek és tieid lesznek, téged követnek, békókban járnak, előtted leborulnak és hozzád könyörögnek: Csak közted van az Isten és nincsen több Isten! 

15. Bizony Te elrejtőzködő Isten vagy, Izráelnek Istene, szabadító!
5Móz. 17,14-20.
14. Mikor bemégy arra a földre, a melyet az Úr, a te Istened ád néked, és bírod azt, és lakozol abban, és ezt mondod: Királyt teszek magam fölé, miképen egyéb népek, a melyek körültem vannak: 

15. Azt emeld magad fölé királyul, a kit az Úr, a te Istened választ. A te atyádfiai közül emelj magad fölé királyt; nem tehetsz magad fölé idegent, a ki nem atyádfia. 

16. Csak sok lovat ne tartson, és a népet vissza ne vigye Égyiptomba, hogy lovat sokasítson, mivelhogy az Úr megmondta néktek: Ne térjetek többé vissza azon az úton! 

17. Sok feleséget se tartson, hogy a szíve el ne hajoljon; se ezüstjét, se aranyát felettébb meg ne sokasítsa. 

18. És mikor az ő országának királyi székére ül, írja le magának könyvbe e törvénynek mását a Lévita-papokéból. 

19. És legyen az ő nála, és olvassa azt életének minden idejében, hogy tanulja félni az Urat, a te Istenedet, hogy megtartsa e törvénynek minden ígéjét, és e rendeléseket, hogy azokat cselekedje. 

20. Fel ne fuvalkodjék az ő szíve az ő atyjafiai ellen, se el ne hajoljon a parancsolattól jobbra vagy balra, hogy hosszú ideig éljen az ő országában ő és az ő fiai Izráelben.

  Hétfő    
Péld. 26,11-12.
11. Mint az eb megtér a maga okádására, úgy a bolond megkettőzteti az ő bolondságát. 

12. Láttál-é oly embert, a ki a maga szemei előtt bölcs? A bolond felől jobb reménységed legyen, hogynem mint a felől!
Bir. 21,25.
25. Ebben az időben nem volt király Izráelben; azért mindenki azt cselekedte, a mi jónak látszott az ő szemei előtt.
1Kor. 1,20-21.
20. Hol a bölcs? hol az írástudó? hol e világnak vitázója? Nemde nem bolondsággá tette-é Isten e világnak bölcseségét? 

21. Mert minekutána az Isten bölcseségében nem ismerte meg a világ a bölcseség által az Istent, tetszék az Istennek, hogy az igehirdetés bolondsága által tartsa meg a hívőket.
1Kor. 2,6-7.
6. Bölcseséget pedig a tökéletesek között szólunk; ámde nem e világnak, sem e világ veszendő fejedelmeinek bölcseségét; 

7. Hanem Istennek titkon való bölcseségét szóljuk, azt az elrejtetett, melyet öröktől fogva elrendelt az Isten a mi dicsőségünkre;
2Kor. 1,12.
12. Mert a mi dicsekedésünk ez, lelkiismeretünk bizonysága, hogy isteni őszinteséggel és tisztasággal, nem testi bölcseséggel, hanem Isten kegyelmével forgolódtunk a világon, kiváltképen pedig ti köztetek.
Péld. 26,8.
8. Mint a ki követ köt a parittyába, úgy cselekszik, a ki a bolondnak tisztességet tesz.
  Kedd  
Péld. 23,13-16.

13. Ne vond el a gyermektől a fenyítéket; ha megvered őt vesszővel, meg nem hal. 

14. Te vesszővel vered meg őt: és az ő lelkét a pokolból ragadod ki. 

15. Szerelmes fiam, ha bölcs lesz a te elméd, örvendez a lelkem nékem is. 

16. És vígadoznak az én veséim, a te ajkaidnak igazmondásán.

Péld. 26,13;  15-16.

13. Azt mondja a rest: ordító oroszlán van az úton! oroszlán van az utczákon! 

15. Ha a rest az ő kezét a tálba nyujtotta, resteli azt csak szájához is vinni. 

16. Bölcsebb a rest a maga szemei előtt, mint hét olyan, a ki okos feleletet ád. 

  Szerda   
Péld. 27,5-6.
5. Jobb a nyilvánvaló dorgálás a titkos szeretetnél. 

6. Jószándékból valók a barátságos embertől vett sebek; és temérdek a gyűlölőnek csókja.
Péld. 27,17.
17. Miképen egyik vassal a másikat élesítik, a képen az ember élesíti az ő barátjának orczáját.
  Csütörtök  
Péld. 26,17-23.
17. Kóbor ebet ragad fülön, a ki felháborodik a perpatvaron, a mely őt nem illeti. 

18. Mint a balga, a ki tüzet, nyilakat és halálos szerszámokat lövöldöz, 

19. Olyan az, a ki megcsalja az ő felebarátját, és azt mondja: csak tréfáltam! 

20. Ha a fa elfogy, kialuszik a tűz; ha nincs súsárló, megszűnik a háborgás. 

21. Mint az elevenszénre a holtszén, és a fa a tűzre, olyan a háborúságszerző ember a patvarkodásnak felgyujtására. 

22. A fondorlónak beszédei hízelkedők, és azok áthatják a szív belsejét. 

23. Mint a meg nem tisztított ezüst, melylyel valami agyagedényt beborítottak, olyanok a gyulasztó ajkak a gonosz szív mellett.
Mt. 10,26-27.
26. Azért ne féljetek tőlök. Mert nincs oly rejtett dolog, a mi napfényre ne jőne; és oly titok, a mi ki ne tudódnék. 

27. A mit néktek a sötétben mondok, a világosságban mondjátok; és a mit fülbe súgva hallotok, a háztetőkről hirdessétek.
  Péntek   

Mt. 10,16.
16. Ímé, én elbocsátlak titeket, mint juhokat a farkasok közé; legyetek azért okosak mint a kígyók, és szelidek mint a galambok.
